ming030890/wiki-yue-high-quality huggingface dataset:
樊亦敏

樊亦敏（Amy Fan Yik Man，1971年5月28號—）係香港女演員，無綫電視旗下藝人。

簡歷同屋企
樊亦敏喺香港出世，祖籍廣東番禺，亞爸樊志釗同佢亞媽離婚後再婚，再有一個仔，移居英國，喺居英期間病逝[未記出處或冇根據]。
樊亦敏參選1991年度香港小姐競選，攞到「最上鏡小姐」，跟住入咗無綫電視，到1996年走人，2007年到2009年入過亞洲電視，2012年再返無綫電視。
樊亦敏有過敏，要長期帶住救命針。

演出
呢個表唔完整，歡迎加料。
李靄璣

李靄璣（英文：Rikko Lee，1983年10月20號—）係香港電視節目主持人、司儀、NBA講波佬同作家，2020年9月起成爲邵氏兄弟旗下藝人，2008年至2012年、2021年7月至年2022年6月兩度成爲無綫電視旗下藝人，2004年至2007年係加拿大中文電台AM1470（中文：加拿大中文電台AM1470） DJ。老公係歌手林奕匡。
楊梓菁

楊梓菁，本名楊柳青（粵拼：joeng4 lau5 cing1，英文：Wiyona Yeung，1987年8月26號—），曾用藝名楊琳，係香港女藝人，邵氏兄弟前藝人，主持過now TV同viuTV節目，亦都有唔少影視演出。佢而家係太陽娛樂文化旗下藝人。之後佢以非合約藝員身份參演無綫電視台慶劇《溏心風暴3》，由於身手敏捷而有突出表現得到關注。

簡歷
楊柳青喺香港出世，中學讀聖公會梁季彜中學，2006年開始做模特兒，有綽號叫「Jessica C.師妹」。2011年底，楊柳青參加now TV搞嘅「CEO 選拔賽」攞到「最受歡迎CEO獎」，之後做過now TV節目主持。2016年佢做免費電視viuTV節目《巨門陣》主持，打扮性感，而開始多人識佢。
杜麗莎

杜麗莎（粵拼：dou6 lai6 saa1；英文：Teresa Carpio；1956年9月30號—）係香港女歌手，邵氏兄弟前藝人。1960年代起活躍喺香港樂壇，代表作有《眉頭不再猛皺》、《仍然記得嗰一次》、《珠海梟雄》、《假如》、《真愛》、《熱過之後》、《I Believe I Can Fly》等。
佢都係歌唱老師，好多香港歌手都出自佢，如林憶蓮、鄭秀文、許志安、梁漢文、關心妍、薛凱琪、梁詠琪、傅穎、鄭融、張栢芝、王祖藍、去世女歌手陳僖儀等。

個人生平
佢喺聖德肋撒醫院出世，中菲混血兒，原名Teresa Carpio，佢中文名「杜麗莎」係香港諧星唐納後來幫佢改嘅。佢小學讀保良局賈梅士學校（而家叫保良局陳維周夫人紀念學校），升中試成績唔錯，原可升讀聖保祿女校，但為咗幫補家計而輟學賣唱。
佢成長喺一個音樂世家：阿爸Fernando Carpio為60、70年代香港出名爵士樂鼓手，有「香港鼓王」之稱；歌手韋綺姍係佢嘅堂妹。佢自細就跟阿爸學唱歌，十幾歲就公開表演同推出個人唱片。
佢曾喺60年代尾—70年代中大紅大紫，當時主要唱英文歌。70年代尾，佢喺重紅緊嘅時候毅然放棄一切，遠嫁美國，生咗個女T.V.。80年代初，佢帶埋屋企人返香港，當時香港已變咗粵語歌嘅天下，呢個時候佢先開始轉唱粵語歌。返嚟唔到幾年，佢就同首任丈夫離婚收場。90年代初，已成為歌唱老師嘅佢再次離開香港，喺加拿大同現任丈夫結婚，到千禧年初再次返嚟香港，舉行過演唱會，如「杜麗莎真愛演唱會」同「仍然最愛林子祥杜麗莎演唱會」，同推出咗幾張翻唱專輯，包括收錄喺張學友名曲《愛是永恆》嘅《The Best Of Times》；但唔再係以歌唱為主，而是主力培育後輩，喺2006年開設杜麗莎國際演藝學院。2008年，佢獲頒香港樂壇最高榮譽金針獎。2010年，佢擔任音樂類真人實境騷節目《超級巨聲2》嘅評委。2017年1月，加盟湖南衛視《歌手2017》、為首發歌手，喺第二輪遭到淘汰，之後喺突圍賽演唱《Rumour Has It》同《Someone Like You》以第二名突圍成功，再喺半決賽遭到淘汰。
佢個女T.V. Carpio（英文：T.V. Carpio）（Teresa Victoria Carpio）喺美國出世，都係藝人，參與過幾部美國電影同電視嘅演出，包括電影《戀愛心曲》。

《歌手2017》
2017年1月，加盟湖南衛視《歌手2017》、為首發歌手，喺第二輪遭到淘汰，之後喺突圍賽演唱《Someone Like You》同《Rumour Has It》以第二名突圍成功，再喺半決賽遭到淘汰。
區明妙

區明妙（英文：Au Ming Miu，2001年2月28號—）係香港女演員，而家係邵氏兄弟旗下藝人。

簡歷
區明妙讀過香港中文大學校友會聯會張煊昌中學（中文：香港中文大學校友會聯會張煊昌中學）。佢13歲開始接觸戲劇，2016年第一次參演無綫電視劇《一屋老友記》，飾演滕麗名角色嘅童年。到2017年嘅《親親我好媽》，雖然佢戲份唔多，但因為佢嘅靚樣而開始畀網民留意同討論，仲被封為「港版周子瑜」。2019年喺《她她她的少女時代》飾演女主角田蕊妮嘅後生版而令觀眾熟悉 。
江貴璧

江貴璧（英文：Bobo-Kong，11月17號—）係邵氏兄弟前女藝人。

簡歷
江貴璧做過幼稚園導師，性格開朗活潑，有潛水牌照，求學時期係籃球隊隊長，有音樂細胞，攞過全港校際管樂團冠軍同埋舞蹈比賽冠軍，通過咗長笛五級考試，中意唱歌，努力緊精進自彈自唱技巧。對演戲同音樂表演充滿熱誠，2021年藝員訓練班面試後因爲表現優秀而正式受邀加入邵氏◦目標係成爲一個成功嘅表演者。
黃俊豪

黃俊豪（英文：Jeremy Wong，1990年2月26號—）係香港男演員同模特兒，邵氏兄弟同無綫電視前藝人，高約183至188厘米，重74公斤。
黃俊豪15歲去外國升學，一個人喺外地生活近10年，返到香港跟阿爸阿媽喺中半山區一齊住，後來以2萬緡租喺同區租咗一個300呎單位。佢向來鍾情紳士帽同有買鞋癮，喺屋企收藏咗近90對鞋。黃俊豪同賭王三房千金何超蓮拍過拖。
張兆輝

張兆輝（Eddie Cheung，1963年2月4號—）係香港電影同電視男演員。

背景
張兆輝籍貫廣東南海，生於清貧家庭，有四兄弟姊妹。細個住喺沙田美林邨附近嘅木屋區。佢讀過沙田公立學校同模範英文中學（同劉青雲係同班同學）。讀書嗰陣成績一般，小四之後因為愛上足球運動更加無心機讀書。中五畢業前，佢英文科老師建議佢報考無綫電視藝員訓練班，以增廣見聞。佢之後成功投考第11期無綫電視藝員訓練班（1982年），同期出道嘅重有梁朝偉、周星馳、吳鎮宇、李子雄等等。出道初期佢都係喺無綫連續劇擔任跑龍套嘅小角色，後來被安排喺處境喜劇《香港八五》飾演「順嫂」二仔張鏘，一直到1986年先喺《神勇CID》、《黃金十年》一劇中擔任第一男主角。自此張兆輝不斷參演一啲一綫角色，並客串電影。到2002年拍完《雲海玉弓緣》之後離開無綫。其後於2011年獲無綫邀請回巢拍攝《結·分@謊情式》。2019年，佢喺《2019第十一屆澳門國際電影節》憑電影《催眠・裁決》得到「最佳男配角」。
伍庭熾

伍庭熾（英文：Tecki Ng）係一位男演員同廣告模特兒，2021年6月份起成爲邵氏兄弟旗下藝人，現已離巢。
林子超

林子超（英文：Andy Lin，1990年1月22號—）係香港男藝人，無綫電視旗下藝人，邵氏兄弟前藝人。佢喺香港演藝學院讀現代舞，做過now TV藝員，2018年過檔無綫電視。
張子丰

張子丰（英文：Frederick Kurtis Cheung，簡稱Fred，1987年12月5號—）係香港男歌手及導演，加拿大唐人，2013年出道。2018年執導嘅電影《吃貨神探》喺香港戲院上映。2019年加盟邵氏兄弟，開始參與拍攝無綫電視合拍劇集《解決師》同《法證先鋒IV》。

演出
呢個表唔完整，歡迎加料。
李偉霆

李偉霆（英文：Sean Li，7月25號—）係香港邵氏兄弟同無綫電視前藝人。2019年加入無綫電視，主持節目《港生活·港享受》。
羅孝勇

羅孝勇（Sheldon Lo，1988年8月3號—）係香港男歌手，無綫電視《超級巨聲2》季軍同《2012年度TVB全球華人新秀歌唱大賽》金獎得主，做過邵氏兄弟同無綫電視旗下藝人。佢阿爺係粵劇編劇家羅寶生（喺2011年之前過身）。

個人生活
羅孝勇2010年同《超級巨聲2》參賽者林欣彤拍拖，約莫三年後分手；之後佢亦同過模特兒夏意瑩拍拖，年幾後分手。2016年開始佢同另一位模特兒王丹妮拍拖，雖然對方已經生咗個女，不過佢唔介意做後底公，拍拖四年之後，喺2020年年底註冊結婚。
種群樽頸

種群樽頸（粵拼：zung2 kwan4 zeon1 geng2；英文：population bottleneck）係進化論上嘅一個概念，指一個種群因為一啲災難事件，搞到短時間內有好多—例如講緊起碼 50%—嘅個體死亡或者喪失生殖嘅能力，因而令到個種群數目勁跌。常見嘅「災難事件」有饑荒、瘟疫或者山火呀噉。
種群樽頸好多時都會搞到一種物種絕種。就算個物種最後數目恢復返，種群樽頸都會搞到佢哋一嘢唔見咗好多「可以傳落下一代」嘅基因，呢點成日會引致個種群基因多樣性下跌，或者加劇基因漂變嘅現象。
如果讀者遇到唔識嘅概念，可以去參考吓進化論。

獵豹
2005 年影到嘅一隻獵豹
獵豹（學名：Acinonyx jubatus）被指係佢哋進化史上經歷過種群樽頸。事實表明，好多跡象顯示獵豹嘅基因多樣性唔夠高：獵豹之間好多時就算直接做植皮都唔會引起免疫反應（反映個體之間嘅喺遺傳上唔係爭咁遠），又成日對啲病冇抵抗力；而且獵豹公仲成日出現精子濃度唔夠或者精子畸型等嘅問題；有科學家推測，獵豹喺大約 10,000 年前嘅對上一個冰河時期嗰陣經過咗種群樽頸，加上長時間嘅近親繁殖，搞到佢哋好唔夠基因多樣性。

人類
有唔少科學家都有研究喺人類當中發生過嘅種群樽頸。
根據一份 1999 年做嘅研究，大約二百萬年前，直立人（homo eretus）啱啱開始出現嗰時，一班南猿之間曾經出現過種群樽頸。
一份2023年喺《科學》期刊出版嘅研究就推算話，80萬年前左右因為極端氣候嘅關係，早期人類遇上咗種群樽頸，由大概10萬人跌到淨低千幾人。即係話，現代人類嘅祖先試過幾近滅種，而且人口數字之後11萬年都冇起色。不過有科學家覺得，海德堡人嘅出現就係源自於呢次種群樽頸，佢哋可能係我哋同尼安德特人嘅共同祖先。
而一份 2005 年嗰陣做嘅研究就話，1492 年打前美洲大陸嘅土著，全部都係嚟自一群喺對上一次冰河時期由亞洲經陸橋行到去美洲嘅人，而呢個古老族群估計得嗰 70 個人咁少，造成美洲土著基因多樣性唔夠。

第啲動物
歐洲野牛（Bison bonasus）：據講現存嘅族群源自於一個得 12 隻個體咁少嘅種群。
美洲野牛（Bison bison）：喺 1890 年代，佢哋嘅數量曾少過 1,000 隻。
華南虎（Panthera tigris amoyensis）
柴犬：喺二戰期間柴犬爭啲完全絕咗種咁滯。
阮兆祥

阮兆祥（英文：Louis Yuen，1967年5月23號—）係香港演員同主持人，外號「祥仔」、「娛樂祥」、「祥師兄」，邵氏兄弟前藝人，無綫電視旗下藝人，香港商業電台節目主持人。
佢喺1989年推出首張個人大碟，30年後，2019年，阮兆祥舉辦一連三場《阮兆祥King of Dreams》演唱會，豪使7位數一圓歌手夢。
2000年，阮兆祥同Crystal開始拍拖。2016年10月15號俟晚，阮兆祥揸架綠色平治跑車載埋女朋友去荃灣同女朋友祖輩慶祝生日，去到沙田狂撼前面貨車車尾，全車繼而爆炸起火。

演出
呢個表唔完整，歡迎加料。
生物多樣性

生物多樣性（粵音：sang1 mat6 do1 joeng6 sing3 | 英文：Biodiversity）係生態學入面指一個地方入面生物嘅差異程度，主要睇基因、物種同埋生態系統三個層次。
優生學

查理斯·達爾文（Darwin）嘅半表弟法蘭西斯·高爾頓（Galton）嘅相；佢提倡優生學嘅諗頭。
優生學（粵音：jau1 sang1 hok6 | 英文：eugenics）係一套追求「提升人類遺傳質素」嘅諗法同做法，建基於物競天擇嘅概念。

理論基礎
内文：物競天擇
優生學建基於兩個諗法：
物競天擇嘅事實：如果選擇性噉俾某啲類型嘅個體繁殖，就會令嗰啲個體身上嘅特徵（已知好多生理同心理上嘅特徵都可以受遺傳因素影響）變得更加普遍；
「理想」嘅人類社會：然後優生學又認為，人類社會最理想係應該多「質素高」嘅個體－例如想啲人智能高而且體能又好；
於是優生學嘅諗法就主張，人類社會應該做到盡可能淨係俾「遺傳質素高」嘅個體繁殖後代，等人類嘅基因庫質素一代一代噉提升－即係鼓勵優質嘅人生細路。優生學可以溫和又可以極端，溫和派嘅例子有「提供津貼鼓勵啲質素高嘅個體生細路」，而比較極端派嘅例子有「立法禁止質素低嘅個體生細路」。

社會爭議
睇埋：先天定後天
响廿一世紀初，優生學係一條好有爭議性嘅課題。有好多人都覺得優生學本質上就係邪惡嘅，但又有人覺得溫和派嘅優生學值得鼓勵。
王志康

王志康（粵拼：wong4 zi3 hong1；英文：Hiroki Hong，5月15號—）係香港男藝人，2019年開始邵氏兄弟旗下經理人合約藝員。

經歷
王志康參加第26期無綫電視藝員訓練班入行，之後去日本讀書，喺東京國際大學畢業。
2018年5月開始受到網上平台邀請寫旅遊、時尚專欄，主要分享旅遊經歷、酒店介紹同時尚品味文章。2019年2月受到日本旅遊局邀請以香港藝人身分，到石川縣同福井縣宣傳探訪，之後喺日本電視台福井テレビ プライムニュース其中一個環節入面介紹。
2019年5月做咗邵氏兄弟旗下經理人合約藝員之後，第一項工作喺做TVB娛樂新聞台主播。依家係旅遊節目主持、新聞主播、模特兒、旅遊專欄作家。
吳業坤

吳業坤（英文：James Ng，1990年4月18號—），綽號坤哥，係香港男歌手同演員，而家係無綫電視經理人合約藝員兼邵氏兄弟旗下男藝人。
吳業坤喺2010年參加無綫歌唱比賽節目《超級巨聲2》而入行，但一直星路平平，比較出名嘅演出就只係得細路節目《問問Master Joe》入面嘅Y Pro，而2014年無綫台慶更因為要扮一隻棋而被網民恥笑。2015年佢簽約唱片公司正式加入樂壇，結果年底橫掃四大樂壇頒獎典禮新人獎，終於開始上位。2019年，同星娛樂完約。
2022年5月，佢突然宣布同日本演員濱口愛子結婚。

創出潮語「食好西」
吳業坤有次寫「吃好東西」寫少咗個「東」字，變咗「吃好西」，之後俾網民改寫成「食好西」發揚光大。
飛虎3壯志英雄

《飛虎3壯志英雄》（英文：Flying Tiger III），又叫《飛虎之壯志英雄》，係邵氏兄弟同優酷合作拍攝製作嘅劇集，邵氏飛虎系列劇集嘅第三輯，但故仔同角色都同頭兩輯《飛虎之潛行極戰》同《飛虎之雷霆極戰》無任何關連。套劇由苗僑偉、黃宗澤、吳卓羲、張兆輝、馬德鐘、郭晉安、梁競徽、蕭正楠、姚子羚、陳瀅、陳豪、蔡思貝、蔡潔、朱晨麗、陳煒同王敏德主演，監製樂易玲、查傳誼、李惠民同劉佳莉，總共30集，每集唔連廣告約45分鐘。呢套劇安排響優酷、TVB Anywhere同無綫電視翡翠台播。
鬼上你架車

《鬼上你架車》（英文：Drive U To The Hell）係邵氏兄弟國際影業有限公司嘅靈異節目，喺myTV SUPER及J2播放，由方力申同唐劍康主持，每集都會請嘉賓上車分享靈異故仔，並使用香港稀有車型Daihatsu TAFT作為主角車。
呢個節目本身係myTV SUPER嘅收費節目，喺2021年5月開始上架，但係喺6月頭突然安排放上J2播頭5集，喺2021年6月7號到6月11號香港時間禮拜一到五23:00到23:30播，畀外界猜測係用嚟對撼ViuTV同一時段播嘅《調教你MIRROR》。之後8集喺2022年4月4號到4月26號香港時間禮拜一、二23:00到23:30喺J2播。
第二季《鬼上你架車2》喺同年11月開始喺myTV SUPER上架，總共10集。呢季節目喺2022年10月24號到11月4號香港時間禮拜一到五22:00到22:30喺J2播。
第三季《鬼上你架車3》喺2022年8月6號開始喺myTV SUPER上架，每星期更新2集，總共10集。
徐嬌

徐嬌（粵拼：ceoi4 giu1；簡化字：徐嬌；英文：Xu Jiao；1997年8月5號—）係中華人民共和國女演員，浙江寧波人，2006年8月被周星馳選中參與《長江7號》演出， 喺電影入面反串飾演男主角小迪。
佢喺2003年考入七色花藝術團，2004年參加《寧波商幫》演出。2006年8月喺一次面試時重留住長髮嘅徐嬌以文靜小女生嘅姿態，令周星馳睇好而反串戲入面嘅主角，都同星輝公司簽8年嘅合約。出面都有傳聞周星馳同徐嬌結做契父女關係，但都有報導話周星馳冇正式同徐嬌上契。喺唔同嘅宣傳場合周星馳一直叫徐嬌嘅演技比自己重好，而佢喺電影入面嘅演出都普遍令觀眾難忘。
2011年3月，媒體報導佢因出演臺灣導演嘅電影《星空》，喺臺北市一間公立國中短期就讀，去適應臺灣口音。2013年，佢宣傳電影時接受訪問話就喺8月尾去美國留學6年。2015年徐嬌喺微博透露自己被診斷做患有良性縱隔腫瘤，需要做手術去醫。
2008年孟買連環襲擊案

2008年孟買連環恐怖襲擊係發生嚮2008年11月26號嘅恐怖主義武裝暴力連環襲擊案，案發現場嚮印度第一大城市兼金融中心嘅孟買，做成175死，308傷。生擒一個殺手阿治馬卡薩布。
2020年艾拉齊地震

2020年土耳其艾拉齊地震係發生喺土耳其艾拉齊省當地時間1月24號20:55嘅地震。 地震烈度係6.7。卡迪利天文和地震研究所（英文：Kandilli Observatory）就將地震烈度修改為6.5。 呢次地震造成至少22人死，千幾人傷。
付林

付林（1946年1月17號—2024年10月7號），係中國填詞人。佢嘅代表作有《太陽最紅，毛主席最親》。
吳邦國

吳邦國（簡化字：吴邦国，1941年7月24號—2024年10月8號），安徽人。前任全國人民代表大會常務委員會委員長、中國共產黨中央政治局常務委員會委員。做過主持中華人民共和國嘅法制建設工作，兼領導全國人大常委會工作，2024年10月8號晏晝，因病响北京與世長辭，享年84歲。
張翼東

張翼東（Cheung Yuk Tung Antony，1987年12月10號—）係香港男演員，而家係無綫電視藝員。

簡歷
張翼東中學讀仁濟醫院第二中學，2009年喺香港大學生物工程系畢業，之後因為對演藝工作有興趣，再去讀香港演藝學院表演系，2012年畢業。佢2018年開始參與無綫電視節目演出，2021年正式加入無綫電視。
添·柏納斯-李

添·柏納斯-李（英文：Tim Berners-Lee，1955年6月8號—），係英國電腦科學家，佢喺1989年發明萬維網，亦係頭一位經互聯網做到HTTP通訊嘅人。
人哋話蒂姆·伯納斯-李喺1989年3月12號提出咗一個資訊管理系統嘅概念，同埋喺同年11月中旬首次成功透過互聯網實現咗超文本傳輸協定（HTTP）客戶端同伺服器之間嘅通訊。
佢設計同實現咗第一個網頁瀏覽器同Web伺服器，仲幫手推動咗其後網絡嘅爆炸性發展。佢係萬維網聯盟（W3C）嘅創始人兼董事，負責監督網絡嘅持續發展。佢同羅絲瑪麗·利斯一齊創立咗世界萬維網基金會。喺2009年4月，佢當選為美國國家科學院外籍院士。
伯納斯-李之前係麻省理工學院計算機科學同人工智能實驗室（CSAIL）嘅高級研究員兼3Com創始人講座教授。佢係網絡科學研究倡議（WSRI）嘅董事，仲係MIT集體智能中心顧問委員會嘅成員。喺2011年，佢被任命為福特基金會董事會成員。佢係開放數據研究所嘅創始人兼主席，目前係社交網絡MeWe嘅顧問。喺2004年，伯納斯-李因為佢開創性嘅工作，獲伊利沙伯二世女王封為爵士。佢喺2016年獲得圖靈獎，以表彰佢「發明世界萬維網、第一個網頁瀏覽器，同埋令到網絡可以擴展嘅基本協議同算法」。佢被《時代》雜誌列入時代100：20世紀最重要嘅人物名單，仲因為佢嘅發明獲得咗好多其他嘅榮譽。

早期生活
Tim Berners-Lee喺1955年6月8號出世喺倫敦，佢嘅父母都係數學家同埋電腦科學家 - Mary Lee Woods (1924–2017)同Conway Berners-Lee (1921–2019)。佢爸媽都係伯明翰人，曾經參與開發第一部商業化電腦Ferranti Mark 1。Berners-Lee有三個細佬妹，其中佢個細佬Mike係一位生態學同氣候變化管理嘅教授。
Berners-Lee喺Sheen Mount小學讀書，之後由1969年到1973年喺Emanuel School讀書。細個嗰陣佢係一個鐵路迷，好鍾意睇火車。佢從玩模型火車嗰陣學識咗電子學嘅知識。
1973年到1976年期間，佢喺牛津大學皇后學院讀物理，並獲得一等榮譽學位。喺大學期間，佢用一部從維修店買嚟嘅舊電視機整咗一部電腦。

事業同研究
伯納斯-李,2005年
畢業之後,伯納斯-李喺多塞特郡普爾嘅普萊西電訊公司做工程師。 1978年,佢加入咗喺費恩當嘅D. G. Nash公司,幫手開發打印機嘅排版軟件。
伯納斯-李喺1980年6月至12月期間喺歐洲核子研究組織做自由職業者。喺日內瓦嗰陣,佢提出咗一個基於超文本概念嘅項目,目的係方便研究人員分享同更新資訊。 為咗示範呢個概念,佢仲建立咗一個名叫ENQUIRE嘅原型系統。
1980年尾離開歐洲核子研究組織之後,佢去咗多塞特郡伯恩茅斯嘅John Poole's Image Computer Systems, Ltd工作。 佢負責公司嘅技術方面工作,做咗三年。 佢參與嘅項目係一個「實時遠程過程調用」系統,令佢獲得咗電腦網絡嘅經驗。 1984年,佢以研究員身份返咗歐洲核子研究組織。
1989年,歐洲核子研究組織係歐洲最大嘅互聯網節點,伯納斯-李見到將超文本同互聯網結合嘅機會:
Template:Blockquote
Template:Blockquote
呢部NeXT電腦係伯納斯-李喺歐洲核子研究組織用嚟做世界上第一部網絡伺服器。
伯納斯-李喺1989年3月寫咗佢嘅建議書,到1990年重新分發。之後佢嘅經理Mike Sendall接受咗呢個提議,話佢嘅建議「模糊但令人興奮」。 Robert Cailliau獨立提出咗喺歐洲核子研究組織開發超文本系統嘅計劃,同埋加入咗伯納斯-李嘅團隊,一齊努力令萬維網啟動。 佢哋用咗同ENQUIRE系統背後相似嘅概念去創造萬維網,伯納斯-李為此設計同建立咗第一個網頁瀏覽器。佢嘅軟件仲可以用嚟做編輯器(叫做WorldWideWeb,運行喺NeXTSTEP操作系統上面),同埋第一個網頁伺服器,CERN HTTPd(係超文本傳輸協議守護進程嘅縮寫)。
伯納斯-李喺1990年12月20號發布咗第一個網站,介紹呢個項目本身;呢個網站可以透過歐洲核子研究組織嘅網絡喺互聯網上存取。網站解釋咗咩係萬維網,點樣用瀏覽器同設置網絡伺服器,以及點樣開始整自己嘅網站。 1991年8月6號,伯納斯-李喺Usenet上面首次公開邀請人合作WorldWideWeb項目。
喺由25位傑出科學家、學者、作家同世界領袖組成嘅評審團選出嘅80個塑造世界嘅文化時刻中,萬維網嘅發明排第一位,條目話:「互聯網係有史以來增長最快嘅通訊媒介,永遠改變咗現代生活嘅面貌。我哋可以即時同世界各地嘅人聯繫。」
1994年,伯納斯-李喺麻省理工學院創立咗W3C。當中包括各種願意創建標準同建議去改善網絡質素嘅公司。伯納斯-李將佢嘅概念免費提供,冇專利同冇需要支付版權費。萬維網聯盟決定佢哋嘅標準應該建基於免版稅嘅技術上面,咁樣任何人都容易採用。
伯納斯-李參與咗Curl Corp嘅嘗試去開發同推廣Curl程式語言。
2001年,伯納斯-李成為咗東多塞特文化遺產信託嘅贊助人,之前佢住喺東多塞特溫伯恩明斯特嘅科爾希爾。 2004年12月,佢接受咗南安普敦大學電子及計算機科學學院嘅計算機科學教席,去研究語義網。
喺2009年10月嘅一篇《泰晤士報》文章入面,伯納斯-李承認網址入面最初嗰對斜線("//")其實「冇必要」。佢同報紙講,佢其實可以設計冇斜線嘅網址。「你睇吖,當時覺得係個好主意。」佢輕鬆咁道歉。
查理斯·達爾文

達爾文對大自然嘅早期興趣，令佢忽略咗喺愛丁堡大學嘅醫學教育；反而，佢幫手研究海洋無脊椎動物。從1828年到1831年，佢喺劍橋大學嘅基督學院讀書，呢段時間令佢更加熱愛自然科學。 不過，真正令達爾文成為著名地質學家嘅，係佢喺1831年至1836年期間參加嘅五年航行，搭Template:HMS呢艘船。佢喺航行期間發展嘅觀察同理論，支持咗查爾斯·賴爾嘅漸進地質變化概念。佢出版咗航行嘅日誌，呢本書令達爾文成為知名嘅作家。
達爾文喺航行期間收集嘅野生動物同化石嘅地理分佈令佢感到困惑，於是佢開始詳細調查，並喺1838年構思咗自然選擇嘅理論。 雖然佢同幾個自然學家討論過自己嘅想法，但佢需要時間做深入研究，而地質學工作係佢嘅首要任務。 當1858年，阿爾弗雷德·羅素·華萊士送咗一篇描述同樣概念嘅文章俾達爾文時，佢正喺寫緊自己嘅理論，於是兩人即時聯合提交咗佢哋兩個嘅理論俾倫敦林奈學會。 達爾文嘅工作確立咗進化後代變異係自然多樣化嘅主流科學解釋。
1871年，佢喺《人類的由來與性選擇》一書中探討咗人類進化同性選擇，1872年又出版咗《人類與動物的表情》。佢關於植物嘅研究係以一系列書籍形式發表，而佢最後一本書《蚯蚓對土壤的作用》（1881年）探討咗蚯蚓及其對土壤嘅影響。達爾文喺1859年出版咗佢嘅《物種起源》一書，用有力嘅證據提出咗進化論。 到咗1870年代，科學界同大部分受過教育嘅公眾已經接受咗進化論係事實。不過，最初有唔少人傾向於支持競爭解釋，認為自然選擇只係次要角色。直到20世紀30年代至50年代出現現代進化綜合理論，廣泛共識先至形成，認為自然選擇係進化嘅基本機制。 達爾文嘅科學發現係統一咗生命科學嘅理論，解釋咗生命嘅多樣性。

遺產同紀念
想知多啲：以查理斯·達爾文命名嘅事物一覽、查理斯·達爾文描述嘅物種一覽同查理斯·達爾文嘅紀念
1897年喺佢以前讀書嘅舊舒茲伯里學校大樓前面揭幕嘅達爾文銅像
正如阿爾弗雷德·羅素·華萊士所講，達爾文「喺四分之一個世紀內，為人類思想帶嚟咗比我哋同期Template:Snd甚至可能係任何時期嘅人更大嘅革命」，佢「畀咗我哋一個全新嘅生命世界概念，同埋一個本身就係強大研究工具嘅理論；佢示範咗點樣將所有唔同領域嘅研究人員積累嘅事實結合成一個連貫嘅整體，從而徹底改變咗整個自然研究。」
大多數科學家依家都信服進化係通過修改而嚟嘅後代，但好少人同意達爾文認為自然選擇「係主要但唔係唯一嘅修改方式」。 喺「達爾文主義嘅蝕」期間，科學家探索咗其他機制。之後，朗納德·費雪喺《自然選擇嘅遺傳理論》中結合咗孟德爾遺傳學， 引領咗群體遺傳學同現代綜合理論嘅出現，而呢個理論仲係繼續發展緊。 科學發現不斷確認同驗證達爾文嘅關鍵洞見。
以佢個名命名嘅地理特徵包括達爾文海峽同達爾文山（安第斯山脈）， 兩者都係佢喺小獵犬號第二次航行期間命名嘅。達爾文港則係佢以前船員喺下一次航行期間命名嘅，最終成為咗澳洲北領地首府達爾文（北領地）嘅所在地。 達爾文個名被正式或非正式咁賦予畀好多植物同動物，包括佢喺航行期間收集到嘅好多物種。
倫敦林奈學會喺1908年開始頒發達爾文－華萊士獎章，以紀念1858年7月1日達爾文同華萊士聯合發表佢哋理論50周年。之後喺1958年同2008年再次頒發，自2010年起，呢個獎章每年都頒發。 1964年創立嘅劍橋大學研究生學院達爾文學院（劍橋）就係以達爾文家族命名嘅。 由2000年到2017年，英格蘭銀行發行嘅英鎊10鎊紙幣背面印有達爾文嘅肖像， 仲有蜂鳥同小獵犬號嘅圖案。
摩洛哥

面積• 總計446,550 km2（172,410 sq mi）（第57名）• 水域（%）0.056 (250 km2)人口• 2022估計37,984,655（第38名）• 2014普查33,848,242• 密度79.0/km2（204.6/sq mi）GDP（PPP）2023年估算• 總計▲ $3853.37億（第56名）• 人均▲ $10,408（第120名）GDP（國際匯率）2023年估算• 總計▲ $1473.43億（第61名）• 人均▲ $3,979（第124名）堅尼系數（%，2015）40.3中HDI（2022）▲ 0.698中 · 第120名貨幣摩洛哥迪拉姆（MAD）時區UTC+1UTC+0（齋戒月期間）行車方向右電話區號+212互聯網頂級域.ma.المغرب∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
摩洛哥王國（阿拉伯文：المغرب‎）係非洲西北部一個國。王國嘅東部同埋東南部同阿爾及利亞交界，南部靠近西撒哈拉，西部面向大西洋，並向北隔直布羅陀海峽同地中海同西班牙相望。1979年摩洛哥佔領西撒哈拉，不過佢喺西撒哈拉嘅權利一直未被國際上任何國家承認。摩洛哥認為交界嘅休達同梅利利亞應該係佢嘅領土，不過查實係由西班牙管轄。除阿拉伯文之外，喺摩洛哥境內重有好多地方語言，而法文同西班牙文亦被同時用。

歷史
内文：摩洛哥史
自50萬年以嚟摩洛哥所在嘅地方係非洲同歐洲之間嘅一條交通要道。考古發現證明呢度一早就有人住。最早喺呢度定居嘅柏柏爾人嘅來歷經已冇辦法考證。7世紀嗰陣，阿拉伯人嚟到呢處，重喺8世紀建立王國。中世紀時期喺呢度統治嘅朝代有啲係柏柏爾人，有啲係阿拉伯人。從15世紀開始，摩洛哥受到多個西方世界國家嘅入侵。20世紀初期嘅摩洛哥危機係導致第一次世界大戰嘅重要原因之一。1912年3月，法國佔領摩洛哥。1956年3月獨立。
中國古籍入便有關摩洛哥嘅較早記載，有宋人趙汝適《諸蕃志》「默伽獵國」。

政治
摩洛哥係一個君主立憲制嘅多黨制國家，國王擁有比較大嘅權利。議會分參議院同眾議院兩院，眾議院325名議員由國民直接選舉而出，任期為五年。參議院270名由地方代表選出，每三年更換三分之一。
穆罕默德六世自1999年登基後加強國家嘅民主化，對內嘗試緩和貧困同保證社會治安，對外持相對緩和嘅伊斯蘭國家政策。摩洛哥係中東同歐美對話嘅一個重要中間人。

地理
受副高控制同加那利寒流影響，形成乾燥嘅熱帶沙漠氣候；阿特拉斯山脈貫穿全國，當中圖卜卡勒山（4165米）係全國最高點。
54%嘅人口係城市居民。重要城市有：
達爾貝達（舊稱卡薩布蘭卡）——321萬人（2007年）
拉巴特（首都）——172萬人（同上）
非斯——100萬人（同上）
馬拉喀什——87.2萬人（同上）
等等

經濟
摩洛哥最主要嘅經濟部門係旅游業、漁業同燐酸礦嘅出口。農業同牧業亦相對重要，不過受氣候影響比對大。摩洛哥喺好多方面依靠外嚟資助。國民經濟發展相當緩慢。

人口
摩洛哥80%嘅居民係阿拉伯人，20%係柏柏爾人。多數係伊斯蘭遜尼派教徒。除咗呢啲之外重有少數猶太教徒同基督教徒。
努瓦克肖特

努瓦克肖特（英文：Nouakchott；阿剌伯話： نواكشوط‎ 或者 انواكشوط‎ ；嚟自 柏柏話「風之地」，Nawākšūṭ）係非洲國毛里塔尼亞首都，又係最大城、全國政府、經濟、文化、商業、金融中心。佢喺撒哈拉沙漠西部，係成個沙漠最大城，人口611,883（2000年估數）。1957年毛里塔尼亞獨立之後就定都喺呢度。
哈拉雷

哈拉雷（英文：Harare）係津巴布韋首都。市區人口1,600,000，都會區人口2,800,000（2006年）。早期係英國殖民者為咗侵略馬紹納蘭而起嘅城堡，以前叫梳士巴利。附近好多鉻礦同金礦開採緊。周圍係津巴布韋最富庶嘅農牧業區。
嘉波隆里

嘉波隆里（英文：Gaborone）係波茨華拿首都。
基加利

基加利（法文：Kigali）係盧旺達首都。
基特加

基特加（法文：Gitega）係布隆迪首都。
墨巴本

墨巴本（英文：Mbabane；斯威士文：ÉMbábáne）係斯威士蘭行政首都。
安塔那那利佛

安塔那那利佛（馬達加斯加文：Antananarivo）係馬達加斯加首都。
尼亞美

尼亞美（法文：Niamey）係尼日爾首都。
巴馬科

巴馬科（法文：Bamako）係馬里首都。
布隆方丹

布隆方丹（南非荷蘭文：Bloemfontein），又譯布魯方登，係南非司法首都。
摩加迪沙

摩加迪沙（索馬里文：Muqdisho）係索馬里首都。
普利托里亞

普利托里亞（英文：Pretoria），又譯比勒陀利亞、比陀利亞，老華僑又叫斐京，係南非行政首都。
波圖奴埠

波圖奴埠（葡文：Porto-Novo）係貝寧一城市，亦係一埠，係該國京城。不過佢京城之名，名義爲主，實際行政喺吉大奴。
洛班巴

洛班巴（斯威士文：lwbmbh；英文：Lobamba）係斯威士蘭立法首都。
班基

班基（法文：Bangui）係中非共和國首都，佢喺烏班吉河嘅西岸 喺2024年，班基成為咗非洲第二大最危險嘅城市。班基都係前中非帝國皇帝加冕嘅地方。
的黎波里

的黎波里（阿拉伯文：طرابلس‎；意大利文：Tripoli）係利比亞首都，亦係該國最大嘅城市、主要港口、最大商業同製造業中心。的黎波里喺利比亞西北部沙漠邊緣同地中海沿岸，人口約莫168萬。氣候屬於典型地中海型氣候，夏天乾燥酷熱，冬天時有冷雨。

史
的黎波里喺公元前7世紀由腓尼基人建立。輾轉去到十字軍東征期間，穆斯林為咗避開十字軍攻擊，放棄咗老城區，喺靠近內陸嘅地方重新修建新嘅城區。
1986年，因為利比亞斷言支持恐怖主義，的黎波里受到美國空襲作為報復。
盧薩卡

盧薩卡（英文：Lusaka）係贊比亞首都，佢喺贊比亞嘅中部。
突尼斯

突尼斯（阿拉伯文：تونس‎；法文：Tunis）係突尼西亞首都，人口超過60萬。
耶溫得

耶溫得（法文：Yaoundé）係喀麥隆首都。
聖多美

聖多美（葡文：São Tomé）係聖多美普林西比首都。
自由城

自由城（粵拼：zi6 jau4 sing4；英文：Freetown）係非洲塞拉利昂嘅首都，亦係塞拉利昂嘅經濟同文化中心。位置喺大西洋東邊嘅自由城半島，行政屬西部區嘅市區。2015年人口有1,050,301人。
莫羅尼

莫羅尼（法文：Moroni），又叫莫洛尼，係科摩羅首都。

氣候
莫羅尼屬熱帶雨林氣候，又熱又多雨。
華加杜古

華加杜古（法文：Ouagadougou）係非洲國布基納法索嘅首都、第一大城市，係全國文化、經濟、行政中心。
蒙羅維亞

蒙羅維亞（英文：Monrovia）係利比利亞首都。
阿斯馬拉

阿斯馬拉（提格利尼亞文：ኣስመራ；阿拉伯文：أسمرة‎‎；英文：Asmara）係厄立特里亞嘅首都，2020年人口大約96萬。
雅穆蘇克雷

雅穆蘇克雷（法文：Yamoussoukro）係象牙海岸嘅行政首都。
馬拉博

馬拉博（西班牙文：Malabo）響赤道畿內亞比奧科島北岸，係赤道畿內亞嘅首都，亦係北比奧科省嘅省會。人口約9萬。
貝魯特

貝魯特（阿拉伯文：بيروت‎，羅馬拼音：Bayrūt；英文：Beirut）係黎巴嫩首都，2023年人口大概240萬。

事件
2013年伊朗使館連環自殺式爆炸：2013年11月19號，位於貝魯特嘅伊朗使館外面發生連環自殺式炸彈襲擊，造成包括伊朗文化參贊在內嘅至少23人死亡，170幾人受傷。一個同國際恐怖組織阿蓋達有關聯嘅組織話對爆炸負責。
2020年8月4號貝魯特大爆炸，至少207人死，六千人幾傷。

氣候
貝魯特屬地中海氣候，夏季炎熱少雨，春秋凍而多雨。
布松布拉

布松布拉（法文：Bujumbura）係布隆迪城市，2018年12月之前係佢首都。
梅克內斯

梅克內斯（阿拉伯文：‫مكناس‬‎，羅馬拼音：maknās；柏柏話：ⵎⴽⵏⴰⵙ；法文：Meknès）係摩洛哥一座城，亦係古時摩洛哥其中一座首都，人口63萬。
樂蜀

樂蜀（阿拉伯文：الأقصر‎，英文：Luxor，又譯做盧克索）係埃及古都、歷史名勝同出名嘅旅遊景點，喺開羅以南675公里。
古埃及城市底比斯嘅遺跡就喺樂蜀度。

事幹
1997年11月17號，曾經發生過槍擊案，一批極端伊斯蘭分子喺著名景點女王殿亂槍掃射，令到58個遊客同4個差人死咗。
2006年1月31號清晨，香港捷旅假期一個44人嘅新春旅行團，由洪加達去樂蜀途中，個司機超速，搞到旅遊巴士反咗，14人死咗，30人受傷。
2013年2月26號，樂蜀發生熱氣球墜毀事故，19人死咗，2人受傷。
第比利斯

第比利斯（格魯吉亞文：თბილისი，中國史書有譯做提弗利司或梯弗里斯），係格魯吉亞首都，又係外高加索地區古都。2010年統計數字，第比利斯人口1,152,500人，市區人口有1,485,293人。

氣候
第比利斯屬副熱帶濕潤氣候，夏季比較炎熱潮濕。
塔什干

塔什干（月即別文：Toshkent）係烏茲別克首都。

氣候
塔什干屬地中海氣候，夏季乾燥冬季多雨。
阿斯塔納

阿斯塔納（哈薩克話：Астана，解做「首都」），以前叫過做努爾蘇丹，係中亞國家哈薩克嘅首都（1997年開始），亦係第二大城市。地處哈薩克中北部。2019年人口大概係105萬。現任市長係Алтай Көлгінов（Altay Kulginov），2019年6月上任。

氣候
努爾蘇丹屬溫帶大陸性濕潤氣候，冬季凍，全年降水分配均勻。
卡拉干達

卡拉干達（哈薩克文：Қарағанды）係哈薩克卡拉干達州嘅首府。
拉文納

拉文納（意大利文：Ravenna）係意大利北部一座城，人口大約16萬。佢做過西羅馬帝國同之後東哥德王國嘅首都。
坦帕

坦帕（英文：Tampa），係美國佛羅里達州第三大城，住咗37萬人。
陳庭欣

陳庭欣（Toby Chan，1987年8月27號—）係香港無綫電視藝員，2010年度香港小姐競選（中文：2010年度香港小姐競選）冠軍。

簡歷
陳庭欣於1987年8月27號喺香港出世，籍貫於廣東順德。陳庭欣喺中學畢業後去英國升學。加入無綫電視後，拍過幾套電視劇，比較出名係《愛·回家》嘅靚女醫生繆雪心（Elaine），亦有參予其他類型嘅節目。
2019年，陳庭欣男朋友Benny開咗間健身中心，由陳庭欣做代言人。 男友希望兩年後結婚。
水墨畫

水墨畫（粵音：seoi2 mak6 waa2）係指用墨汁畫出嚟嘅畫。墨汁係將墨放喺墨硯嗰度用水研磨形成嘅。水墨畫係狹義上嘅中國畫，亦可以話係傳統東亞畫藝嘅一個代表：喺唐朝嗰時經已存在，打後喺宋朝時期進入全盛，並且傳到去全東亞嘅各個地區－包括日本同朝鮮半島。就算到咗廿一世紀，水墨畫仲有人喺度畫，例如香港都有本地畫家專門畫水墨畫。

六法技巧
繪畫六法由５世紀嘅畫家同藝術理論家謝赫所著，並記錄喺佢嘅著作《古畫品錄》嘅序論中，當中提及嘅六法為：
氣韻生動是也，一種講法指其意為傳神，此外亦有指表達畫家人品或使用畫筆同墨水嘅技術要精湛嘅講法。
骨法用筆是也，即用畫筆嘅技巧喺表現鉤線點戳時要有「骨力」，呢個同當時書法同繪畫密不可分嘅關係有關。
應物象形是也，即感受物體嘅結構再描畫出物體嘅形態。
隨類賦彩是也，即因應物體嘅本身色彩而喺作品中加上適當嘅色調同表現出層次感。
經營位置是也，即對作品構圖、深度嘅思考。
傳移模寫是也，即對自己嘅草稿作增加刪除之後再畫一次先可以完成作品，此外亦有對古人作品作出模仿摹製作為學習嘅意思。

背後思想
睇埋：寫實主義
水墨畫背後展現咗道家同佛家嘅思想：一般嚟講，水墨畫並唔追求完美噉捕捉事物嘅外表－呢點同中世紀以及文藝復興時期歐洲嘅畫藝大相逕庭，反而係想要捕捉事物嘅「靈魂」；一位水墨畫家畫一隻馬嗰陣，佢要做嘅嘢係理解隻馬嘅脾性，並且畫出一幅令人感受到呢樣嘢嘅圖像，而唔係要盡可能準確噉畫出隻馬嘅骨同肌肉；而畫一朵花嗰陣，水墨畫家唔使完美噉配合朵花嘅花瓣數量或者顏色，而係要用畫嘅線條等嘅特性畫出朵花嘅「香」。
姜依宁

姜依宁（英文：Jenny Jiang，2000年10月30號—），係2023年度香港小姐競選嘅友誼小姐。

生平
姜依宁於2000年喺中國遼寧出世，參選前係香港教育大學可持續發展專業碩士生。
杜愛恩

杜愛恩（Olivia Cordelia To，1995年4月16號—）係香港女藝人，2018年度香港小姐競選參選佳麗，最後打入20強。選後加入無綫電視。選美時憑佢氣質曾被不同媒體稱為「清純章子怡」同「嫩版章子怡」。

生平
杜愛恩於1995年4月16號喺香港出世，籍貫於河北北京。
趙小婷

趙小婷（英文：Chiu Siu Ting Pamela，2001年2月12號—）係香港女唱作人同大學生，主要喺街頭busking或者將自己唱嘅cover上載去YouTube。

簡歷
2022年7月10號，喺皇室堡參加《聲夢傳奇2》擁躉見面會活動
趙小婷於2001年2月12號，喺香港出世。趙小婷細個讀大埔舊墟公立學校 (寶湖道)（2013年畢業）。中學讀協恩中學（中文：協恩中學）（2013年至2019年）。而家讀香港大學內外全科醫學士。
趙小婷嘅唱歌生涯由2016年開始，當時佢喺Instagram睇到其他上載cover，所以亦躍躍欲試，其間曾因為網民嘅負評而一度放棄，喺家姐開解後又繼續唱，並增加喺街頭表演嘅時間。趙小婷曾用一年幾時間學彈結他，之後重開始創作自己嘅音樂作品。
2021年4月份成為香港無綫電視經理人合約藝人。2022年4月入圍無綫電視唱歌比賽節目《聲夢傳奇2》，而同無綫電視繼續合約。佢最終攞到第五名。

《聲夢傳奇2》
第3集起分數取決於25位評判給予的燈數，即滿分為25分。
費城

費城（英文：Philadelphia）係美國賓夕凡尼亞州人口最多、面積最大（369.4km²）嘅城市。根據2010年人口普查數據，費城人口係1,526,006，喺全國排名第五，僅次於紐約市、洛杉磯、芝加哥同埋侯斯頓。
由1790年至1800年十年間，費城暫時做咗美國嘅首都。

經濟
費城主要以製造業、食品加工業同埋金融服務業為主。費城有間證券交易所。
世界七大奇蹟

呢版列咗世界七大奇蹟（粵拼：sai3 gaai3 cat1 daai6 kei4 zik1），即係由人類選出嚟、世界上最具代表嘅七樣嘢。
We I U

《We I U》係香港電視娛樂製作嘅節目，屬ViuTV正式開台前嘅節目巡禮，以短劇形式介紹即將會播嘅自製同外購節目，由袁澧林 、劉俊謙、Zenki Chan主演。節目全長1.5個鐘，由2016年3月31號到4月5號ViuTV試播期間唔停滾動播出。
尿色情

尿色情，又叫尿性淫樂、尿性淫亂，係一種用尿做戀物，屬性偏離嘅性行為。
偷睇人屙尿係尿色情嘅典型行為

常見種類
一個女人瀨尿
室外屙尿：專登畀人睇自己好急尿嘅樣，甚至會當眾屙尿或者特登瀨尿畀人睇。
瀨尿癖：專登忍尿忍到極限，又或者睇人哋忍尿忍到就快瀨尿。呢種癖好有可能係源於童年時期有非常急尿甚至忍唔住瀨尿嘅經歷，又或者係見到其他人好急尿而引發。瀨尿癖者忍唔住瀨尿就係佢哋高潮嘅時刻。另外，忍尿嘅動作、忍到瀨尿嘅絕望表情，或者表達需要屙尿嘅言語亦可以令瀨尿癖者達到快感。
窺尿癖：喺人哋唔知情嘅情況下偷睇人哋屙尿，通常透過隱藏攝錄機拍屙尿嘅片，或者匿埋喺廁所或者人哋屙尿嘅地方（例如草叢）附近偷窺，去達到快感。亦都有啲人鍾意偷聽人哋屙尿嘅聲。
駱氏

駱係唐人姓氏，喺《百家姓》裏頭排第152位。

名人
駱賓王：唐代詩人
駱應鈞：香港演員，駱恭之父
駱應淦：香港資深大律師，駱恭之父
駱達華：香港演員
駱恭，香港粵語片時代嘅電影、電視演員
駱胤鳴、駱胤樺之妹：香港女歌手
駱水生.MH :前西貢鄉事委員會主席, 新界鄉議局永遠顧問,  西貢區社區中心董事
呢篇駱氏係同姓氏有關嘅楔位文章，重未寫完嘅。麻煩你幫手充實佢。
7月13號

7月13號係公曆年嘅第194日（閏年第195日），離年尾重有171日。
<< - 7月 - >>



大件事
1605年：大明海南瓊山發生地震，3,300死。
1878年：歐洲列強同鄂圖曼帝國簽《柏林條約（英文：Treaty of Berlin (1878)）》，塞爾維亞、黑山同羅馬尼亞獨立。
1900年：八國聯軍攻陷大清天津。
1936年：兩廣事變：蔣介石下令將陳濟棠免職，由余漢謀取代。
1949年：羅馬教廷逐所有信共產主義學說嘅天主教徒出教會。
1967年：香港大旱，政府宣布制水，隔日供水四個鐘頭。
2001年：響莫斯科舉行嘅國際奧林匹克委員會第112次全體會議中，北京贏得2008年夏季奧林匹克運動會主辦權。
2006年：2006年以黎衝突—以色列軍隊對貝魯特國際機場同埋黎南地區持續進行空襲行動，造成約40人死亡，聯合國秘書長戈菲·安南宣佈派遣特使調停。
2009年：香港警察喺九龍觀塘繞道想徵用人肉路障截停非法賽車（中文：人肉路障截停非法賽車事件），結果大部份賽車順利衝過人肉路障。人肉路障施主6傷，十幾部車撞爛。
2014年：2014年FIFA世界盃決賽喺巴西舉行，德國加時擊敗阿根廷攞冠軍，係首次由歐洲國家隊喺美洲舉行嘅世界盃攞冠軍。
利奧波德咖啡廳

利奧波德咖啡館係孟買一間餐廳，嚮一間警局對面。呢間食肆成日有鬼佬幫襯，因為2003年有個澳洲作家羅伯茲（英文：Gregory David Roberts）嚮本自傳小說《項塔蘭（英文：Shantaram (novel)）》出力寫過呢度。本書好好賣，講個澳洲賊好傳奇，逃獄去咗印度，十年之後又捉返去澳洲坐監，嚮監獄寫小說。
2008年11月27號，利奧波德咖啡館遇到襲擊。
泰姬陵酒店

泰姬陵酒店（Taj Mahal Palace & Tower）係印度孟買一間豪華五星級旅館，又係印度塔塔集團第一間起嘅酒店，年份係1903年。印度電台講，泰姬陵酒店着火等同911事件。
泰姬陵酒店由印度工業之父賈姆希德吉·塔塔出資起，而家係塔塔家族（Tata family）所有，現任集團主席係Ratan Naval Tata（英文：Ratan Naval Tata）。
泰姬陵酒店分為新舊兩座，購物商場嚮舊建築嗰面；新建築有餐廳、食肆。泰姬陵酒店有住房565間，總統套房46間。標準雙人房日租400美金以上。裡面傢具都係有價嘅古董文物。過去一世紀，外國首相、富豪、名星到訪孟買，都係入住泰姬陵酒店。
2000年代

2000年代係指2000年去到2009年之間嗰十年。

科學同技術
電腦軟件出現多番革新，社群網站同分享網站興起。
觸控手機開始普及。

戰爭同政治
2000年：第十屆中華民國總統大選，出現首次政黨輪替。
2000年：香港立法會選舉。
2000年：美國總統選舉，因佛羅里達州嘅計票爭議導致選舉結果延緩三十五日後由美國最高法院作出裁決。
2001年：反恐戰爭。
2001年：菲律賓第二次人民力量革命。
2001年：阿富汗戰爭。
2002年：法國總統選舉，極右派民族陣線首次進入第二輪投票。
2002年：東帝汶正式獨立。
2002年：中國共產黨第十六次全國代表大會。
2003年：執政22年嘅馬來西亞首相馬哈迪退休。
2003年：伊拉克戰爭。
2003年：格魯吉亞鬱金香革命。
2004年：香港立法會選舉。
2004年：歐洲聯盟會員國由15國增加為25國。
2004年：烏克蘭橙色革命。
2004年：第十一屆中華民國總統大選。
2004年：美國總統選舉。
2004年：中華民國立法委員選舉。
2005年：中華人民共和國頒佈《反分裂國家法》。
2005年：吉爾吉斯檸檬革命。
2006年：黑山正式獨立。
2006年：夏雨行動、以黎衝突。
2006年：泰國軍事政變。
2006年：北韓核試、六方會談。
2007年：法國總統選舉。
2007年：中國共產黨第十七次全國代表大會。
2007年：香港行政長官選舉。
2008年：中華民國立法委員選舉
2008年：科索沃獨立，並未獲國際普遍承認。
2008年：第十二屆中華民國總統大選。
2008年：香港立法會選舉。
2008年：美國總統選舉，奧巴馬成為歷史上第一位非裔美國人總統。
2009年：伊朗綠色革命。

經濟
2002年：歐盟12個會員國正式採用歐元為流通貨幣。
2005年：中國解除人民幣同美金嘅聯繫匯率，人民幣升值進程開始。
2007年：美國爆發次級房貸風暴。
2007年－2009年：全球金融海嘯。

文化及娛樂
2000年：澳洲雪梨奧運。
2002年：韓日FIFA世界盃。
2004年：希臘雅典奧運。
2006年：世界棒球經典賽。
2006年：德國FIFA世界盃。
2008年：中國北京奧運。

災難
2000年：俄國庫爾斯克號爆炸事件。
2001年：美國九一一事件。
2002年：中華航空611號班機空難。
2002年：印尼峇里島爆炸案。
2003年：美國哥倫比亞號穿梭機爆炸。
2003年：南韓大邱地鐵縱火案。
2003年：SARS全球大流行。
2003年：伊朗巴姆古城大地震。
2003年至今：達爾富爾衝突。
2004年：香港地鐵金鐘站縱火案。
2004年：西班牙馬德里三一一爆炸案。
2004年：印度洋大地震引發南亞海嘯。
2005年：日本JR福知山綫出軌事故。
2005年：英國倫敦連還爆炸案。
2005年：颶風卡特里娜吹襲美國南部，重創大城新奥爾良。
2005年：克什米爾大地震。
2005年：H5N1禽流感。
2006年：孟買火車連環爆炸案。
2007年：巴西天馬航空3054號班機空難。
2008年：緬甸風災。
2008年：中華人民共和國四川汶川大地震。
2008年：2008年孟買連環襲擊案。
2009年：H1N1流感大流行。
2009年：法國航空447號班機空難。
2009年：台灣八八水災。
片町站

片町站（日文：片町駅／かたまちえき Katamachi eki */?）係位於大阪府大阪市都島區片町（日文：片町 (大阪市)）二丁目，西日本旅客鐵道（JR西日本）同京阪電氣鐵道嘅鐵路車站（廢站）。
北陸本線

北陸本線（日文：北陸本線／ほくりくほんせん Hokuriku honsen */?）係一條連結滋賀縣米原市嘅米原站至福井縣敦贺市嘅敦贺站，屬於西日本旅客鐵道（JR西日本）嘅鐵路線（幹線）。
片山津線

片山津線（日文：片山津線／かたやまづせん）係一條連接石川縣加賀市動橋站至片山津站之間嘅鐵路線。
喺動橋站中，於此線同北陸本線鄰接動橋線嘅新動橋站。
何晞藯

何晞藯（Fiona Ho Hei Wai，1997年1月2號—），係香港女模特兒及KOL。佢喺讀香港理工大學時期就已經加入模特兒界，亦多次做過唔同產品嘅代言人。
大阪東線

大阪東線（日文：おおさか東線／おおさかひがしせん Ōsaka higashi sen */?）係一條連結大阪府大阪市淀川區嘅新大阪站至八尾市嘅久寶寺站，屬於西日本旅客鐵道（JR西日本）嘅鐵路線（幹線）。
JR京都線

JR京都線（日文：JR京都線／ジェイアールきょうとせん JR Kyōto sen */?）係西日本旅客鐵道（JR西日本）東海道本線喺大阪府大阪市北區嘅大阪 - 京都府京都市下京区的京都之間路段嘅通稱。
晉名峰

晉名峰（英文：The Grandville）係香港一個私人屋苑，喺新界火炭狗肚山樂葵徑2號，有5座高22層嘅樓同8座高2層嘅樓，總共提供424個單位。
亞嘉杜

亞嘉杜（Argenteuil）係法國法蘭西島華茲河谷嘅副首府，人口約莫有11萬。
蓬圖華茲

蓬圖華茲（Pontoise）係法國法蘭西島華茲河谷嘅首府，人口約莫有3萬。
默倫

默倫（Melun）係法國法蘭西島塞納-馬恩嘅首府，人口約莫有4萬。
密克隆-朗格拉德

密克隆-朗格拉德（Miquelon-Langlade），原本叫密克隆（Miquelon），係法國屬地聖皮耶同密克隆嘅城鎮，人口約莫有6百。
沙基·迪雅加儠

沙基·迪雅加儠（俄文：Серге́й Па́влович Дя́гилев，1872年3月31號—1929年8月19號）係俄羅斯生意人，出名鍾意籌辦藝術活動，尤其係芭蕾舞。
文森

文森（Vincennes）係法國法蘭西島馬恩河谷嘅一個城鎮，人口約莫有5萬。
香檳沙隆

香檳沙隆（Châlons-en-Champagne）係法國大東部馬恩嘅首府，人口約莫有4萬。
阿朗松

阿朗松（Alençon）係法國諾曼第大區奧恩嘅首府，人口約莫有3萬。
貝爾福

貝爾福（Belfort）係法國布爾岡-法蘭琪-康堤貝爾福地區嘅首府，人口約莫有5萬。
波威

波威（Beauvais）係法國上法蘭西華茲嘅首府，人口約莫有6萬。
聖洛

聖洛（Saint-Lô）係法國諾曼第大區芒什嘅首府，人口約莫有2萬。
埃皮納勒

埃皮納勒（Épinal）係法國大東部孚日嘅首府，人口約莫有3萬。
巴勒迪克

巴勒迪克（Bar-le-Duc）係法國大東部默茲嘅首府，人口約莫有1.5萬。
拉華勒

拉華勒（Laval）係法國盧華爾河區馬耶訥嘅首府，人口約莫有5萬。
蒙德馬桑

蒙德馬桑（Mont-de-Marsan）係法國新亞奎丹朗德省嘅首府，人口約莫有3萬。
博比尼

博比尼（Bobigny）係法國法蘭西島塞納－聖但尼嘅首府，人口約莫有6萬。
肖蒙

肖蒙（Chaumont）係法國大東部上馬恩嘅首府，人口約莫有2萬。
芒德

芒德（Mende）係法國奧斯坦尼洛澤爾嘅首府，人口約莫有1.2萬。
賽吉

賽吉（Cergy）係法國法蘭西島華茲河谷嘅一個城鎮，亦係華茲河谷嘅省政府嘅實際駐地，人口約莫有7萬。
龍斯勒索涅

龍斯勒索涅（Lons-le-Saunier）係法國布爾岡-法蘭琪-康堤侏羅省嘅首府，人口約莫有2萬。
霞慕尼

霞慕尼（Chamonix）係法國奧文尼-隆河-阿爾卑斯上薩華嘅一個市鎮，喺白朗峰範圍入面，人口約莫有9千。
塞納河畔諾伊

塞納河畔諾伊（Neuilly-sur-Seine）係法國法蘭西島上塞納嘅一個市鎮，人口約莫有6萬。
2024年度香港小姐競選

2024年度香港小姐競選（第52屆）係香港無綫電視舉辦嘅選美活動，喺2024年9月15號喺新界將軍澳電視廣播城一號錄影廠舉行。
聖納澤爾

聖納澤爾（Saint-Nazaire）係法國盧華爾河區盧華爾-大西洋嘅副首府，人口約莫有7萬。
康邊

康邊（Compiègne）係法國上法蘭西華茲嘅副首府，人口約莫有4萬。
康布雷

康布雷（Cambrai）係法國上法蘭西諾爾嘅副首府，人口約莫有3萬。
舒佷

舒佷（Suresnes）係法國法蘭西島上塞納嘅一個市鎮，人口約莫有5萬。
圖爾寬

圖爾寬（Tourcoing）係法國上法蘭西諾爾嘅一個市鎮，人口約莫有10萬。
迪耶普

迪耶普（Dieppe）係法國諾曼第大區濱海塞納嘅副首府，人口約莫有3萬。
阿布維爾

阿布維爾（Abbeville）係法國上法蘭西索姆嘅副首府，人口約莫有2萬。
皇后鎮

皇后鎮（Bourg-la-Reine）係法國法蘭西島上塞納嘅一個市鎮，人口約莫有2萬。
聖日門昂離

聖日門昂離（Saint-Germain-en-Laye）係法國法蘭西島伊夫林嘅副首府，人口約莫有4萬。
烏利爾

烏利爾（希伯來文：אוּרִיאֵל‎，英文：Uriel，希臘文：Ουριήλ，科普特文：ⲟⲩⲣⲓⲏⲗ；東正教譯作鄔里伊爾；天主敎譯優禮）係猶太教同基督宗教入面嘅一位天使長（英文：Archangel）（大天使），佢個名意思係「神之光」或「神之燄」。佢唔被羅馬天主教官方認可，原因係天主教會只承認《聖經》正典所提及嘅三位大天使：米迦勒、加百列同埋拉斐爾 (大天使)（英文：Raphael (archangel)）；但儘管如此，對佢嘅崇敬喺菲律賓同拉丁美洲天主教會入面仍然頗為流行。聖公宗尊烏利爾為藝術同堅振聖事嘅主保天使；俄羅斯正教會視佢為科學及諸藝嘅主保。佢喺猶太教及基督教神祕主義文學、神祕學（英文：Occult）、次經入面亦係一位重要嘅天使長。
喺基督教諾斯替教派（英文：Gnosticism）經文，以及舊約聖經時代嘅偽經《埃塞俄比亞文以諾書（英文：Book of Enoch）》（The Ethiopic Book of Enoch）、《以斯拉續篇下卷（英文：2 Esdras）》同新約聖經時代嘅偽經《彼得啟示錄（英文：Apocalypse of Peter）》入面，個名字有被提及。文中佢向先知以斯拉傳授玄學嘅內涵，同埋哲學問題嘅解答，協助以斯拉同上帝進行意味深長嘅對談。
香港路德會

香港路德會（英文：Lutheran Church - Hong Kong Synod ）係香港認信信義宗（英文：Confessional Lutheranism）教會，有接近40個堂會同若干學校。香港路德會起源於1900年代初建立嘅美國密蘇里路德會（英文：Lutheran Church - Missouri Synod）中國分會。

歷史
密蘇里路德會喺1915年派宣教士到中國宣教，響湖北、四川沿長江一帶口岸宣講福音，並組成「中華福音道路德會」。
1949年國共內戰過後，中國共產黨響控制中國大陸後驅逐基督教傳教士，密蘇里路德會宣教士計劃返去美國。但係，當佢哋途經香港，等候搭船同飛機回程嗰陣，佢哋見到好多國共內戰難民，於是佢哋決定響香港停留並開始福音同救濟工作。後嚟，成立咗「密蘇里路德會香港分會（Lutheran Church - Missouri Synod Hong Kong Mission）」」。
初頭，宣教士響調景嶺舉行聚會，服事附近嘅難民；繼而開辦聖經學院。第二年，租用九龍大埔道232號，創辦首間堂會，舉行聚會。
1953年，香港分會開辦頭一間中學。自1960年代開始，陸續開辦多間中、小學及幼稚園。
由1950年代協助難民開始，教會一直發展社會福利工作。到1977年，香港路德會社會服務處成立。同年，分會由宣教區發展為本地獨立教會，並註冊為「香港路德會」，連埋美國路德會建立伙伴教會關係。
目前，香港路德會有約9,000名受洗禮會友。另外，目前營運學校為全香港近20,000名學生提供服務。
韓國觀光公社

韓國觀光公社（韓文：한국관광공사）係南韓政府為徂向其他國推廣佢嘅觀光旅遊業而設立嘅官方機構，隸屬於文化體育觀光部。佢嘅分社一般設有旅客諮詢中心，免費提供南韓各地嘅觀光情報，例如旅遊指南、地圖同埋關於當地買嘢同住宿嘅資料。現任社長鄭昌洙。
康美娜

康美娜，係韓國嘅一個女歌手、演員同埋主持人。
金世正

金世正，係韓國嘅一個女歌手、演員同埋主持人。
基倫路斯

基倫路斯（粵拼：gei1 leon4 lou6 si1，英文：Kellan Lutz，1985年3月15號—）係個美國男演員同摩度，作品有《吸血新世紀》系列、《天魔戰神》同《轟天猛將3》。